***Erzsébetváros Fejlesztési és Beruházási Kft.***

*(1076 Budapest, Garay u. 5. 1. em. 119.)*

KÖZBESZERZÉSI DOKUMENTUM

II. kötet

**SZERZŐDÉSTERVEZET**

**„Budapest VII. kerület Murányi u. 13. sz. alatti telephely felújítási munkái”**

tárgyban a Kbt. 115. § (1) bekezdése alapján lefolytatott nemzeti, nyílt közbeszerzési eljáráshoz

**EKR azonosító: EKR**

**Kivitelezési szerződés**

**(tervezet)**

amely létrejött egyrészről:

Név: **Erzsébetváros Fejlesztési és Beruházási Kft.**

Székhely: 1076 Budapest, Garay utca 5. 1. em. 119.

Számlaszáma: 11707024-20292607-00000000

Adószáma: 10740398-2-42

Statisztikai számjel: 10740398-6832-113-01

Képviselő: Galambos András György

mint Megrendelő, a továbbiakban: **Megrendelő**

másrészről:

Név:

Székhely:

Adószám:

Számlaszám:

Cégjegyzékszám:

Képviselő:

mint Kivitelező, a továbbiakban: **Kivitelező**

között az alulírott helyen és napon az alábbi feltételekkel:

(a továbbiakban együtt: „**Szerződő Felek”**) között az alulírott napon és helyen az alábbi feltételek mellett:

1. Előzmények, a szerződés célja
2. Szerződő Felek megállapítják, hogy Megrendelő a jelen szerződés megkötését megelőzően a közbeszerzésekről szóló 2015. évi CXLIII. törvény (a továbbiakban „Kbt.”) 115. § (1) bekezdése szerinti, a „*Budapest VII. kerület Murányi u. 13. sz. alatti telephely felújítási munkái.”* megnevezésű nemzeti, nyílt közbeszerzési eljárást folytatott le. Az eljárás nyertese a Kivitelező, mint nyertes ajánlattevő lett.
3. Szerződő Felek rögzítik, hogy a jelen szerződést a fent hivatkozott közbeszerzési eljárásra tekintettel, annak részeként írják alá. Szerződő Felek a jelen szerződést a közbeszerzési eljárásban a Megrendelő, mint ajánlatkérő által megküldött ajánlattételi felhívás és dokumentáció, az eljárásban nyújtott kiegészítő tájékoztatás (amennyiben volt ilyen) valamint a Kivitelező, mint nyertes ajánlattevő ajánlata szerint kötik meg. Ezen alapdokumentumok jelen szerződés részét képezik.

Felek rögzítik, hogy amenyiben a fenti hivatkozott közbeszerzési dokumentumok között ellentmondás van, akkor az alábbbi sorrendet (hierarchia) tekintik irányadónak: elsődlegesen a Felhívás és kiegészítő tájékoztatás (adott esetben), majd a Szerződés és a Közbeszerzési Dokumentum (Útmutató) és végül a nyertes ajánlata a megajánlása tekintetében.

1. Szerződő Felek rögzítik, hogy amennyiben a szerződés hatályba lépésének időpontját követően olyan korlátozások kerülnek bevezetésre, amely vis maior helyzetet eredményez- és az a kivitelezési szerződés szerinti határidőben történő teljesítésével összefüggésben késedelmet okoz, Felek a szerződésmódosítás keretében rendelkeznek a teljesítési határidő meghosszabbítása tekintetében, figyelemmel a Kbt. 141.§ -ban foglalt szabályokra is. Kivitelezőnek ebben az esetben be kell mutatnia, hogy a munkavégzést milyen mértékben befolyásolja az elrendelt állapot.
2. Vállalkozó nyilatkozik, hogy a szerződéskötés időpontjában szerepel az Étv. szerinti, építőipari kivitelezési tevékenységet végzők névjegyzékében.

**II. A szerződés tárgya**

1. Jelen szerződés tárgya Budapest VII. kerület Murányi u. 13. sz. alatti telephely felújítási munkáit megvalósító beruházás, az I.1. pontja szerinti közbeszerzési eljárásban a I.2. pont szerinti dokumentumokban rögzítettek szerint az alábbi teljesítési helyen:

Budapest VII. kerület Murányi u. 13.

A megvalósítandó műszaki tartalom részletesen a közbeszerzési eljárásban kiadott műszaki dokumentációban (műszaki leírás, költségvetés) került meghatározásra.

1. Kivitelező köteles a szerződés értelmében a Megrendelő által rendelkezésre bocsátott dokumentáció alapján a kivitelezést szerződésszerűen, teljes körűen, műszakilag és minőségileg kifogástalan kivitelben, hiba- és hiánymentesen, a rendeltetésszerű használatra alkalmas állapotban, a vonatkozó magyar előírásoknak, jogszabályoknak, műszaki szabványoknak megfelelően határidőben elkészíteni és valamennyi egyéb szerződéses kötelezettségét szerződésszerűen teljesíteni.

A fentiektől eltérő teljesítés esetén Megrendelő nem köteles az elvégzett munkát átvenni. Kivitelező az előbbi, a kivitelezés szerződésszerű megvalósítására vállalt kötelezettsége mellett kötelezettséget vállal arra, hogy jótállási/szavatossági kötelezettségeinek maradéktalanul eleget tesz.

1. Kivitelező kijelenti, hogy a szerződés elválaszthatatlan részét képező valamennyi a műszaki leírás részét képező dokumentumot saját felelősségére ellenőrizte, az azokban foglalt tényeket, előírásokat ismeri. Kivitelező a III.2. pontban megadott vállalkozói díjat a rendelkezésre bocsátott műszaki dokumentáció és költségvetés ismeretében alakította ki.
2. Szerződő Felek rögzítik, hogy amennyiben a jelen szerződés műszaki tartalmát meghatározó dokumentumok, vagy a szerződés bármely műszaki vonatkozású rendelkezése között ellentmondás mutatkozna, akkor Megrendelő nyilatkozata az irányadó, hogy mely verzió tartalma alapján kell elvégezni a teljesítést és az eltérés jelzésére a Kivitelező írásban köteles felhívni Megrendelő figyelmét a Műszaki ellenőrnek küldött értesítéssel. Ezen kötelezettség elmulasztásából eredő hibás teljesítés vagy kár bekövetkezése miatti felelősség Kivitelezőt terheli.

**III. Az ellenérték**

1. A vállalkozói díj megállapítására az árazatlan költségvetési kiírás szerint beárazott költségvetés alapján került sor.
2. A II.1. pontban foglalt feladat szerződésszerű teljesítése esetén a vállalkozói díj a következők szerint alakul:

|  |  |
| --- | --- |
| Vállalkozói díj (tartalékkeret nélkül) | nettó …**……….** HUF  27 % áfa **………….** HUF  Mindösszesen bruttó **………….** HUF,  azaz ………………….. forint |
|  |  |

1. Kivitelező kijelenti, hogy a jelen szerződésben meghatározott vállalkozói díj alapjául szolgáló, a tételes költségvetés szerinti egységárak képzését és ajánlatában való szerepeltetését megelőzően, minden az adott tételhez tartozó munkafolyamatot, anyagköltséget figyelembe vett, mely a dokumentáció részét képező és az ajánlattevőknek kiadott dokumentációban található minden feladatra vonatkozik, továbbá figyelembe vett minden valós és lehetséges körülményt, amely a munkavégzés során felmerülhet, illetőleg többletköltséget eredményezhet, és a jelen szerződést mindenre kiterjedő alapos megfontolás után kötötte meg. Megrendelő kijelenti, hogy Kivitelezőt ajánlatkérés során tájékoztatta a teljesítés minden lényeges körülményéről, a kiadott közbeszerzési dokumentumok útján és a kivitelezés közben esetlegesen felmerülő, előre nem ismert körülmények a Kbt. 141.§ -ban foglaltak szerint kezelendők.
2. A III.2. pontban meghatározott vállalkozói díj fix átalányáron került megállapításra. A vállalkozói díjnak magában kell foglalnia a közvetlen költséget, ennek keretében az anyagköltséget és a közvetlen gépköltséget a fuvarozási és rakodási költséggel együtt, az építőipari rezsióradíj alapján számított munkadíjat, fedezetet, ennek keretében a közvetlen költségek között nem szereplő általános költségeket, a tervezett nyereséget is.
3. Megrendelő nyilatkozik, a szerződés tárgyát képező építési munka ellenértékének pénzügyi fedezetével rendelkezik, saját forrás terhére.

**IV. Határidők**

1. A munkaterület átadásának határideje: A szerződés mindkét fél által történő aláírásának napját követő 14 naptári napon belül, amely határidőre Megrendelő az építésre alkalmas munkaterületet átadja a Kivitelező részére.

A munkaterület átadásáról Szerződő Felek jegyzőkönyvet vesznek fel és azt a 191/2009. (IX. 15.) Kormányrendelet rendelkezéseinek – figyelemmel a Kormányrendelet 24. § (1) bekezdésében rögzítettekre - megfelelően megnyitott és vezetett építési naplóban rögzítik.

Kivitelezőnek a munkaterület átadás-átvételi eljárás időpontjára organizációs és műszaki –pénzügyi ütemtervet kell készítenie, melyet a műszaki ellenőrrel hagy jóvá.

A kivitelezés befejezési határideje: a munkaterület átadástól számított 150 nap. Előteljesítés lehetséges.

1. A Megrendelő és a műszaki ellenőr jogosultak a kivitelezést bármikor ellenőrizni, észrevételeiket, javaslataikat az építési naplóba bejegyezni. A Kivitelező köteles – az arra jogosult útján – a bejegyzésekre 3 munkanapon belül az építési naplóban válaszolni.
2. A Megrendelőnek joga van az építkezés kivitelezésének ellenőrzése érdekében szükség esetén megbeszélést kitűzni, amelyen a Kivitelező köteles részt venni. A megbeszélés eredményeiről Szerződő Felek jegyzőkönyvet vesznek fel.
3. Szerződő Felek a kivitelezés befejezési határideje alatt a műszaki átadás-átvételi eljárás megkezdésének jegyzőkönyvi dokumentálását értik, a műszaki átadás-átvételhez kapcsolódó nyilatkozatok becsatolásával.
4. Szerződő Felek megállapodnak abban, hogy a Kivitelező a IV.1. pontban foglalt befejezési határidő előtt is jogosult teljesíteni. Ebben az esetben Megrendelő köteles a munkát szerződésszerű teljesítés esetén átvenni és a Kivitelezőnek a korábbi teljesítésének megfelelően kibocsátott számláját megfizetni.
5. Az időjárási viszonyok (pl. tartós eső, fagy stb., vízállás), vagy a teljesítés során észlelt szokatlan körülmények csak azok megfelelő dokumentálása – építési napló, meteorológiai szolgálattól beszerzett alátámasztó adatok - adnak alapot a jelen szerződésben meghatározott határidők Kbt. 141. § -ban foglaltak szerinti esetleges módosítására.

**V. Műszaki feltételek**

1. Kivitelező a munkaterület átadásakor Építési naplót nyit, amelyben a hatályos jogszabályok szerinti tartalom kerül rögzítésre. Az Építési naplóba történt bejegyzések nem mentesítik Szerződő Feleket a jelen szerződés szerinti értesítési, bejelentési kötelezettségek és eljárásrend alól.
2. Az Építési naplóba bejegyzésre jogosult személyek:
   1. Megrendelő részéről:

név: Sztipich Gábor

e-mail: [info@efebe.hu](mailto:info@efebe.hu)

tel.: 06-70/6762314

* 1. Közreműködő műszaki ellenőr részéről (szakáganként felsorolva):

név:

e-mail:

tel.:

* 1. Kivitelező részéről:

név:

e-mail:

tel.:

1. Kivitelező munkája során az építőipari kivitelezési tevékenységről szóló 191/2009. (IX. 15.) Korm. rendeletben foglaltak szerint köteles eljárni. Kivitelező felel a kivitelezés időszaka alatt a munkavédelmi, környezetvédelmi és őrzésvédelmi szabályok betartásáért, gondoskodik továbbá a munkahely elkerítéséről és figyelmeztető jelzések elhelyezéséről.
2. Kivitelező köteles továbbá a forgalomkorlátozásról és egyéb, a lakosságot érintő bármilyen „hatásról” a környéken élő lakosságot a munkálatok megkezdése előtt írásban tájékoztatni.
3. Ha közterület igénybevételére, forgalomterelésre, fakivágásra van szükség, az ehhez szükséges engedélyt a Kivitelező köteles beszerezni és köteles viselni a szerződés teljesítésének időtartama alatt a közterület használatának díját és a kapcsolódó költségeket.
4. Kivitelezőnek a munkaterület átvételét követően kötelessége a munkát a hatályos, munkavédelemről szóló jogszabályokban, előírásokban (különösen a munkavédelemről szóló 1993. évi XCIII. tv., a végrehajtásáról szóló 5/1993. (XII. 26.) MüM rendelet, valamint a 3/2002. (II. 8.) SzCsM-EüM együttes rendelet) foglaltaknak megfelelően végezni.
5. A munkaterület átadását követően a személy-, vagyon-, és munkabiztonságról, a környezetvédelmi szabályok betartásáról és az ezzel kapcsolatos oktatásról mind alvállalkozói, mind alkalmazottai tekintetében a Kivitelező köteles gondoskodni. Az oktatás megtartását Kivitelező az építési naplóban vagy külön jegyzőkönyvben köteles dokumentálni, és a jegyzőkönyv egy másolati példányát, valamint a munkavállalók szakmai, illetve orvosi alkalmasságára vonatkozó dokumentumok másolatait helyszínen tartani és Megrendelő kérésére bemutatni.
6. Kivitelező felel Megrendelő illetve harmadik személyek vonatkozásában azok vagyontárgyaiban, életében, testi épségében illetve egészségében a neki felróható módon keletkezett hiányokért, illetve károsodásokért.
7. A Kivitelező a munkaterületen csak akkor kezdheti meg a munkát, ha ott a biztonságos és az egészséget nem veszélyeztető munkavégzés feltételei minden tekintetben – személyi, tárgyi, környezeti tényezők – biztosítva vannak.
8. Kivitelező a kivitelezési munkák alatt köteles koordinátort igénybe venni (foglalkoztatni vagy megbízni), aki a 4/2002. (II. 20.) SzCsM-EüM együttes rendelet (a továbbiakban: Rendelet) 8. §-ban meghatározott feladatokat látja el.
9. Kivitelezőnek biztonsági és egészségvédelmi tervben meg kell határoznia az építési munkahely figyelembevételével a munkahelyre, a munkavégzésre vonatkozó egészségvédelmi és biztonsági követelményeket, különös tekintettel a Rendelet 10. §-ban meghatározottakra. A tervnek tartalmaznia kell azokat a különleges intézkedéseket, amelyek a Rendelet 2. számú mellékletében felsorolt munkák veszélyeinek kiküszöbölését szolgálják (pl. vészhelyzeti elhárítási terv).
10. Kivitelező az általa munkavégzés céljára átvett építési munkaterületen észlelt, a tevékenységet érintő bármilyen munkabiztonsági szabálytalanságot, közvetlen vagy közvetett veszélyforrást haladéktalanul köteles írásban jelenteni a Megrendelő képviselője felé. Kivitelező emellett köteles az általa észlelt baleseti veszélyhelyzet kockázatát megszüntetni, illetve a legminimálisabb szintre csökkenteni.
11. Olyan munkahelyen, ahol különböző munkáltatók alkalmazásában álló munkavállalókat egyidejűleg foglalkoztatnak, azaz a kivitelezésben több önálló vállalkozó vesz részt, ott Kivitelező elkészíti, illetve ellenőrzi a munkabiztonsági és egészségvédelmi tervet. A munkabiztonsági előírások be nem tartása miatt másnak okozott kárért a Kivitelezőt teljes körű felelősség terheli.
12. Kivitelezőnek anyagot, terméket mozgatnia csak az anyag, termék tulajdonságainak megfelelő, arra alkalmas eszközzel, a kijelölt helyen és módon, a súly- és mérethatárok betartásával szabad. A veszélyes anyagok biztonsági adatlapját köteles a helyszínen tartani, és a munkavállalókat köteles az adatlap alapján kioktatni, és abban foglaltakat betartatni.
13. Kivitelezőnek az olyan járművekre, amelyek a közforgalomban nem vesznek részt, a járművek munkaterületen tartásának műszaki feltételeiről rendelkező előírásokat kell alkalmazni.
14. Kivitelezőnek a veszélyforrások ellen védelmet nyújtó egyéni védőeszközöket írásban meg kell határoznia, azokkal a munkavállalóit el kell látnia és használatukat meg kell követelnie. Az egyéni védőeszközök minősítő bizonyítványait, felülvizsgálati dokumentációit, illetőleg azok hiteles másolatait a helyszínen kell tárolni és a Megrendelő kérésére azokat be kell mutatni.
15. Kivitelező a helyszínen köteles biztosítani az elsősegélynyújtás személyi és tárgyi feltételeit.
16. Kivitelező a munkavégzésre, a munkafolyamatokra, a munkahelyekre, a technológiákra, a munkaeszközökre, az egyéni védőeszközökre vonatkozó jogszabályokban, szabályzatokban és szabványokban meghatározottakat köteles a kivitelezés során maradéktalanul betartani és betartatni.
17. Kivitelező a munkavégzés helyszínén csak olyan munkaeszközt tarthat és üzemeltethet, mely az egészséget nem veszélyeztető és biztonságos munkavégzés követelményeit kielégíti, és rendelkezik az adott munkaeszközre érvényes, külön jogszabályban meghatározott megfelelőségi nyilatkozattal, illetve megfelelőségi tanúsítvánnyal, és a berendezésen a munkabiztonsági üzembe-helyezési eljárást lefolytatták, üzemeltetését írásban elrendelték, azokon az időszakos munkabiztonsági felülvizsgálatokat elvégezték. A fenti munkabiztonsági dokumentációkat, illetve azok hiteles másolatait a Kivitelező köteles a helyszínen tárolni, és azokat Megrendelő kérésére bemutatni.
18. Megrendelő képviselője a munka-, tűz- és környezetvédelemre vonatkozó rendelkezések, előírások Kivitelező részéről történő betartását a helyszínen bármikor ellenőrizheti. Ha a Megrendelő képviselője azt észleli, hogy a Kivitelező ezen előírásokat nem tarja be maradéktalanul, felhívja a Kivitelezőt a kötelezettségszegés azonnali megszüntetésére. Amennyiben a Kivitelező ezen felszólításnak 24 órán belül nem tesz eleget, illetve a hiányosságok az ismételt helyszíni szemle során továbbra is fennállnak, úgy a Megrendelő a következő intézkedéseket teheti:

* a Kivitelező kötelezettségszegéssel érintett tevékenységének folytatását azonnali hatállyal megtiltja, e veszély elhárítására irányuló tevékenységek kivételével;
* - a Kivitelező veszélyek elhárítására tett intézkedéseit köteles a Megrendelő képviselőjével egyeztetni, késedelmes, szakszerűtlen intézkedés esetén a Megrendelő jogosult a veszélyhelyzetet, szabálytalanságot a Kivitelező költségére megszüntetni;
* a Megrendelő munkavédelmi szakembere jogosult az ellenőrzés költségét (az Mvt. szerinti) ismétlődő, vagy súlyos szabálytalanságok észlelése esetén a Kivitelezőre terhelni (50.000,- Ft - 200.000,- Ft összeghatárig).

1. A munkaterületen ellenőrzést végző hatóságok vizsgálatainál a Kivitelező csak saját tevékenységét és saját munkavállalóit érintően tehet nyilatkozatot, továbbá a vizsgálat során meghatározott kötelezettségeit azonnali hatállyal köteles végrehajtani. Amennyiben a munkaterületen tartott hatósági ellenőrzések következményeként a Megrendelővel szemben az ellenőrzést végző hatóságok bírságot szabnak ki a Kivitelező mulasztásából, szabálytalan munkavégzéséből eredően, úgy a Kivitelező köteles a Megrendelőnek ily módon okozott kárt megtéríteni, a Megrendelő pedig jogosult a Kivitelezővel szemben bármilyen jogcímen fennálló tartozásába a kártérítés címén fennálló követeléseket beszámítani.
2. Kivitelező kijelenti, hogy csak munkajogilag maradéktalanul rendezett, a szükséges biztosításokkal rendelkező munkavállalókat foglalkoztat, a Megrendelő fentiek elmulasztásából eredő kárát (hitelrontás, üzletvesztés, stb.) megtéríti.
3. Kivitelező a munkaterületen folytatott bárminemű tevékenysége során a tűzvédelmi előírásokban (54/2014. (XII.5.) BM rendelet az Országos Tűzvédelmi Szabályzatról) meghatározottakat maradéktalanul köteles betartani. A Megrendelőnek fenti mulasztásokból eredő kárát köteles megtéríteni.
4. Kivitelező a végzett tevékenységétől, a munkahely jellemzőitől, a munkaeszközöktől, az anyagok fizikai és kémiai tulajdonságaitól függően, az általa átvett munkaterületet köteles az esetlegesen keletkező tüzek leküzdésére alkalmas eszközökkel ellátni. Kivitelező Megrendelő ez irányú utasítását haladéktalanul köteles teljesíteni.
5. Kivitelező az átvett munkaterületen köteles rendet és tisztaságot tartani, és a tevékenységéből származó hulladékot szelektíven gyűjteni.
6. Kivitelező a munkavállalóit ért munkabalesetet és munkavállalói által okozott tűzesetet, környezetszennyezést köteles a Megrendelőnek haladéktalanul bejelenteni, és a Megrendelőt annak kivizsgálásába bevonni. A munkabaleseti, káreseti kivizsgálási jegyzőkönyvet az illetékes szervekhez történő továbbítás előtt a Kivitelező köteles Megrendelőnek jóváhagyásra megküldeni. A Kivitelező köteles a Megrendelő által jóváhagyott munkabaleseti, káreseti kivizsgálási jegyzőkönyv egy eredeti példányát, a munkabalesetet, káresetet követő hónap 8-ig a Megrendelő részére megküldeni. A Kivitelező tudomásul veszi, hogy a Megrendelővel szemben a bekövetkezett munkabalesettel, káresettel kapcsolatosan semminemű kivizsgálási, kártérítési, anyagi felelősség áthárítási követeléseket nem támaszt, ilyen igénnyel a Kivitelező a Megrendelő felé nem léphet fel.
7. Kivitelező köteles munkájához munkavédelmi és tűzvédelmi részt is tartalmazó technológiai, műveleti karbantartási utasítást készíteni és azt a munkakezdés előtt köteles bemutatni a Megrendelő felelős vezetőjének.
8. Kivitelező az általa leszállított anyagok lerakásáról, biztonságos tárolásáról és őrzéséről, a teljes kárveszély viselése mellett maga köteles gondoskodni.
9. Megrendelő, vagy megbízottja a munka végzését bármikor megtekintheti legalább azonban 8 naponként köteles ellenőrizni, hogy a kivitelezés a terveknek és a jóváhagyott költségvetésnek megfelelően történik-e.
10. Megrendelő vagy megbízottja észrevételeit jogosult az Építési naplóba bejegyezni. Kivitelező köteles Megrendelő, illetve megbízottja számára az ellenőrzést lehetővé tenni és az ahhoz szükséges adatokat, valamint felvilágosításokat megadni, továbbá 1 példány tervdokumentációt az építés helyszínén mindenkor hozzáférhető módon biztosítani.
11. Az eltakarásra kerülő munkarészeket a Kivitelező köteles Megrendelőnek vagy megbízottjának bemutatni és őt az eltakarásról azt megelőzően naplóbejegyzés útján (8 nappal korábban) vagy írásban (3 nappal korábban) értesíteni. A közművek kiépítését követően a Kivitelező köteles az üzemképesség vizsgálatához előírt nyomáspróbákat stb. előzetes értesítés mellett végrehajtani, és a digitalizált geodéziai bemérések megtörténtét - a közműárkok visszatakarását megelőzően - bizonylatolni.
12. Kivitelező köteles a kivitelezést akadályozó tényezőről Megrendelőt vagy megbízottját 24 órán belül írásban, az építési naplóba történő bejegyzéssel is értesíteni. Ha a Kivitelező az előre meghatározott időbeni ütemezéstől jelentős mértékben, ill. több ízben elmarad és már előre látható, hogy a teljesítési határidőt nem tudja tartani, továbbá Megrendelő vagy megbízottja minőségi és mennyiségi hiányokra vonatkozó kifogásait nem teljesíti, akkor Megrendelő jogosult a szerződéstől elállni és a beruházásból hátralévő munkáit a Kivitelező terhére más Kivitelezővel elvégeztetni. Kivitelező köteles megtéríteni Megrendelő ezen összeget meghaladó kárát is.
13. A tervekben, illetve a munkaterület átadásakor nem jelzett közművek megrongálódásáért a Kivitelezőt terheli a felelősség és a káresetek megelőzése érdekében - szükség szerint - köteles együttműködni a közművek pontos helyének meghatározásában. Kivitelező a munkaterület átadásától kezdve teljes felelősséget vállal a meglévő közművekben okozott károkért, azok megrongálódásáért. Kivitelező vállalja, hogy mindent megtesz annak érdekében (így különösen kutató feltárást végez a munkák megkezdése előtt, betartja a közműszolgáltatók előírásait, együttműködik a közművek pontos helyének meghatározásában stb.), hogy a káresetet, a közművek megrongálódását megelőzze.
14. A kivitelezés során keletkező hulladékok engedéllyel rendelkező kezelőhöz történő elszállításáról/elszállíttatásáról Kivitelező saját költségén köteles gondoskodni, az építési, bontási hulladék folyamatos nyilvántartása mellett.
15. Szerződő Felek megállapodnak, hogy munkaterületen tárolt valamennyi gép, berendezés, felszerelési tárgy, anyag vagyonvédelme tekintetében a felelősség Kivitelezőt terheli, így Kivitelező köteles helytállni az adott vagyontárgy tulajdonosával szemben, amennyiben bármely vagyontárgy megrongálódik, vagy a munkaterületről eltűnik.
16. A munkaterület átadásakor Szerződő Felek együtt ellenőrzik, és a munkaterület átadás-átvételi eljárásának jegyzőkönyvében rögzítik az egyes mérőórák állását, fontosabb adatait. Ezt követően a közművekkel kapcsolatos fogyasztás költsége a munkaterület teljes elhagyásáig Kivitelezőt terheli.
17. Kivitelező saját költségén köteles a szomszédos közterületeken, útburkolatokban, közterületi műtárgyakban keletkezett károkat a munkák befejeztével kijavítani. A közterületen közvetlen baleseti veszélyt előidéző károkat (pl. gödör, kiálló hegyes acéltárgyak) haladéktalanul meg kell szüntetni. Kivitelező a megelőzés elmaradásából eredő károkért teljes kártérítési felelősséggel tartozik.
18. Kivitelező köteles a munkaterületről és a munkaterülethez csatlakozó idegen területekről a tevékenységével, Alvállalkozó tevékenységével kapcsolatban keletkezett szennyeződést folyamatosan eltávolítani, a munkaterületet és a kapcsolódó közterületek állapotát a vonatkozó jogszabályoknak megfelelő, munkavégzésre és használatra alkalmas állapotban tartani, mely tekintetében teljes körű felelősséget vállal.
19. Amennyiben a Kivitelező fenti pont szerinti kötelezettségét felszólítás ellenére sem teljesíti, a tisztítást Megrendelő a Kivitelező költségére jogosult elvégeztetni Kivitelező terhére.
20. Szerződő Felek külön is rögzítik, hogy a munkaterület átadásától függetlenül Megrendelő vagy engedélyük alapján bármely harmadik személy jogosult a munkaterületre bármikor korlátozás mentesen belépni, jogosult ott – Kivitelezővel összehangoltan – munkát végezni.
21. Kivitelező köteles a szerinti munkavégzéshez szükséges megfelelő számú és szaktudású vezetőket és irányítókat, valamint megfelelő szaktudású és szakképesítésű szerelőket, munkásokat helyszínen alkalmazni, mely alapján a kivitelezés előrehaladása biztosított.
22. Kivitelező a szerződés teljesítésébe az alábbi, értékelésbe bevont és megnevezett szakembert vonja be:

a) 266/2013. Korm. rendelet 1. sz. melléklet VI. Szakma Felelős műszaki vezetés fejezet 1. rész 2. pontja szerinti „Általános építmények építésére, átalakítására, bővítésére, felújítására, helyreállítására, korszerűsítésére, lebontására, elmozdítására irányuló építési-szerelési munkák felelős műszaki vezetése” MV-É kategóriájú vagy ezzel egyenértékű jogosultságú felelős műszaki vezetői jogosultság megszerzéséhez szükséges képesítési minimum követelmény szerinti, vagy az ezzel egyenértékű szakképzettséggel és a képesítése alapján szükséges szakmai gyakorlati idővel, vagy az előírt felelős műszaki vezetői jogosultsággal rendelkező szakember megnevezése………………………… a jogosultság megnevezése: ………………., az értékelés során bemutatott szakmai tapasztalati hónapok száma: … hónap.

Szerződő Felek rögzítik, hogy az ajánlatban foglalt vállalás be nem tartása súlyos szerződésszegésnek minősül, mely okán Megrendelő a szerződés felmondására (szankciós megszüntetés gyakorlására) jogosult.

**VI. Szerződési biztosítékok**

1. A kötbér:

Kivitelező kötbérfelelősséggel tartozik, ha késedelmesen teljesít, vagy a teljesítés elmarad. A késedelmi kötbérfizetési kötelezettség Megrendelő által előírt teljesítési határidőtől kezdődik.

* 1. Késedelmi kötbér: Késedelmes teljesítés esetén a kötbér mértéke naptári naponként a III.2. pont szerinti nettó vállalkozói díj 1%-a. A kötbér maximuma III.2. pont szerinti nettó vállalkozói díj 20%-a lehet. A késedelmi kötbér a végteljesítés határidejének túllépése esetén fizetendő abban az esetben, ha olyan okból, amelyért felelős, késedelmesen teljesít. A késedelmi kötbér maximuma 20 késedelmes naptári nap. Jelen szerződési pont szerinti késedelmi kötbérigény szempontjából minden megkezdett naptári nap egész napnak számít.
  2. Meghiúsulási kötbér: Szerződő Felek megállapodnak, hogy amennyiben jelen szerződés teljesítése olyan okból hiúsul meg, melyért a Kivitelező tehető felelőssé – ide értve azt is, ha a Kivitelező 45 naptári napot meghaladó késedelembe esik – a Kivitelező meghiúsulási kötbér megfizetésére köteles. A meghiúsulási kötbér mértéke a III.2. pont szerinti nettó vállalkozói díj 20%-a. A meghiúsulási kötbér alkalmazása kizárja a késedelmi kötbér alkalmazását.
  3. Megrendelő a kötbérkövetelését írásbeli felszólítás útján érvényesítheti, amelynek Kivitelező köteles 8 naptári napon belül maradéktalanul eleget tenni. Amennyiben a Kivitelező a felhívás kézhezvételéttől számított 3 napon belül nem él kifogással, és ezt követő 8 munkanapon belül érdemi – indokolással és bizonyítékokkal alátámasztott – kimentést nem tesz, akkor a kötbérkövetelés a Megrendelő részéről elismertnek tekinthető és ezzel beszámíthatóvá válik, a Kbt. 135. § (6) bekezdésében rögzített feltételek teljesülése esetén.
  4. A kötbérek megfizetése nem érinti Megrendelő azon jogát, hogy a szerződésszegéssel okozott kárának megtérítését követelje a Kivitelezőtől.
  5. Késedelmes fizetés esetén Megrendelő, mint szerződő hatóság köteles a 2013. évi V. törvény 6:155. §-a szerinti késedelmi kamatot megfizetni.
  6. Megrendelő – figyelemmel a Ptk. 6:154. § (1) bekezdésében foglaltakra - jogosult a szerződéstől elállni, amennyiben Kivitelezőt terhelő kötbér mértéke eléri a kötbér maximumát.

1. A szerződés hibás teljesítésének biztosítéka: jólteljesítési biztosíték
   1. A kivitelezés IV.1. pontja szerinti határidőben történő sikeres teljesítésének időpontját követő ….(minimum 12[[1]](#footnote-1)) hónapos garanciális felülvizsgálat, és az azt követő 30 napos hibajavításra nyitva álló határidő leteltéig terjedő időszakra vonatkozóan Kivitelező jótállási kötelezettségének biztosítására jólteljesítési biztosítékot (a továbbiakban: biztosíték) köteles nyújtani, amelynek kedvezményezettje Megrendelő és ennek mértéke a III.2. pont szerinti nettó vállalkozói díj 5%-a.
   2. A biztosíték a Kivitelező választása szerinti formában, figyelemmel a Kbt. 134. § (6) bekezdés a) pontja szerint teljesíthető: nyújtható az előírt pénzösszegnek a Megrendelő 11784009-22222514-00000000 számú számlájára történő befizetésével (átutalásával), feltétel nélküli és visszavonhatatlan bank vagy biztosító által vállalt garancia vagy banki készfizető kezesség biztosításával, vagy biztosítási szerződés alapján kiállított - készfizető kezességvállalást tartalmazó - kötelezvénnyel, a végszámla benyújtásával egyidejűleg. Amennyiben a biztosíték nyújtása megrendelői számlára történő befizetéssel történik, úgy a végszámlához a befizetésről szóló banki igazolást is csatolni kell.
   3. A biztosíték a jótállási időszakban esetlegesen felmerülő, a jótállási kötelezettség körébe tartozó hibák kijavításának fedezete. A jótállás időtartama alatt a Kivitelező Megrendelő által jelzett hibás munkarészek kijavítását - amennyiben az időjárás a javítást lehetővé teszi – 3 napon belül köteles megkezdeni, és a műszakilag indokolt időtartamon belül befejezni. A teljesítéshez kapcsolódó határidőt a Szerződő Felek hibajegyzékhez kapcsolódó jegyzőkönyvben rögzítik, melyet együttesen aláírnak. Ellenkező esetben Megrendelő jogosult - a Kivitelező értesítése mellett - a biztosíték terhére a munkát mással elvégeztetni.
   4. Amennyiben a biztosíték nyújtására feltétel nélküli és visszavonhatatlan garancia formájában kerül sor, úgy Megrendelőt kedvezményezettként megjelölő garancia alapján a garanciát nyújtó köteles a fentiekben meghatározott összeget feltétel nélkül kifizetni Megrendelőnek, annak első felszólítására, tekintet nélkül a Kivitelező vagy a garanciát nyújtó bármely ellenvéleményére, ha a Megrendelő kijelenti felhívásában, hogy a Kivitelező mulasztást követett el a szerződés értelmében, a jótállás körébe tartozó kötelezettségét nem teljesítette és Megrendelő a jótállás körébe tartozó igényét érvényesíteni kívánja.
   5. A biztosíték összege részletekben is igénybe vehető.
   6. Megrendelő számlájára teljesített biztosíték felhasználásra nem került összegét Megrendelő a 3. pont 3.1 alpontban meghatározott időtartam lejártát követően 15 napon belül Kivitelező jelen szerződésben megjelölt pénzforgalmi számlájára visszautalja.

**VII. Pénzügyi feltételek**

1. Kivitelező az általános forgalmi adó és tartalékkeret nélkül számított - teljes ellenszolgáltatás 5%-ának megfelelő összegben előleget igényelhet, figyelemmel a Kbt. 135. § (7) bekezdésében foglaltakra. Az előleg a munkaterület átadását követően haladéktalanul kiállított és a megrendelő részére a munkaterület átadását követő 5 napon belül benyújtott előlegbekérő útján igényelhető annak érdekében, hogy a Megrendelő a 322/2015. (X. 30.) Korm. rendelet 30. § (1) bekezdésében foglalt kötelezettségének eleget tudjon tenni. Ebben az esetben a Megrendelő az igényelt előleg összegét a munkaterület átadását követő 15 napon belül köteles megfizetni. Amennyiben a Kivitelező az előlegbekérőt a munkaterület átadását követő 5 napon túl nyújtja be Megrendelő részére, Megrendelő az igényelt előleg összegét az előlegbekérő kézhezvételét követő 10 napon belül köteles megfizetni.

Az előlegre kifizetett összeg a 3 részszámlából kerül levonásra, egyenlő arányban.

Az előleg fizetését Megrendelő nem teszi függővé biztosíték nyújtásától.

A Kivitelező az előleg összegének pénzforgalmi számláján történt jóváírását követő 8 napon belül előlegszámlát köteles kiállítani Megrendelő részére, mely előlegszámla teljesítésének időpontja az előleg összegének a Kivitelező pénzforgalmi számláján történt jóváírásának napja. Kivitelező a számla mellékleteként köteles csatolni a számla tartalmát képező teljesített munkanemeket.

1. Kivitelező a szerződés III.2. pontjában meghatározott vállalkozói díjról a Megrendelő képviselője által aláírt teljesítésigazolás alapján összesen db számlát nyújthat be a szerződés VII.4. pontjában foglaltak szerint.
2. A szakmai teljesítés igazolására jogosult személy Megrendelő részéről:

A szakmai teljesítés igazolására Megrendelő hatályos kötelezettségvállalási szabályzata szerint kerül sor.

A szerződésszerű teljesítés szakmai igazolására a jelen szerződés aláírásának időpontjában Megrendelő részéről Sztipich Gábor jogosult. Szerződő Felek rögzítik, hogy a szakmai teljesítés igazolására jogosultak személyében a szerződéskötést megelőzően, vagy a szerződés hatálya alatt bekövetkező változás nem eredményezi a szerződés módosítását.

1. A Kivitelező az alakilag és tartalmilag kifogástalan számlát a Megrendelő részére a teljesítményével arányosan, a IV.1. pontban foglaltakhoz igazodóan az alábbiak szerint nyújthatja be, a műszaki ellenőr műszaki teljesítési igazolása alapján.
   1. 1. Részszámla: a kivitelezés 25 %-os teljesítésekor (építési naplóbejegyzés alapján), a III.2) pont szerinti nettó vállalkozói díj 25 %-áról, csökkentve az előlegre már kifizetett összeggel;
   2. 2. Részszámla: a kivitelezés 50 %-os teljesítésekor (építési naplóbejegyzés alapján), a III.2) pont szerinti nettó vállalkozói díj 25 %-áról, csökkentve az előlegre már kifizetett összeggel;
   3. 3. Részszámla: a kivitelezés 75 %-os teljesítésekor (építési naplóbejegyzés alapján), a III.2) pont szerinti nettó vállalkozói díj 25 %-áról, csökkentve az előlegre már kifizetett összeggel;
   4. Végszámla: a kivitelezés 100%-nak teljesítésekor (építési naplóbejegyzés alapján), a műszaki átadás-átvételi eljárás lezárása után, a III.2) szerinti nettó vállalkozói díj további 50%-áról.

A végszámla az átadás-átvételi eljárás sikeres (hiba- és hiánymentes) lezárását követően nyújtható be, továbbá a végszámla kibocsátásának feltétele a jólteljesítési biztosíték rendelkezésre bocsátásáról szóló igazolás Megrendelő részére történő átadása.

1. A VII.4. pont szerinti számlák kifizetését Megrendelő teljesíti, a Kivitelező jelen szerződésben megjelölt bankszámlájára történő banki átutalással a Kbt. 135. § (2) bekezdése, illetve az (5)-(6) bekezdésekre, továbbá a Ptk. 130. § (1) és (2) bekezdésekre is figyelemmel. A számlák kifizetése a teljesítésigazolás alapján kiállított számlák kézhezvételétől számított 30 napos határidővel, átutalással történik.
2. Ettől eltérően alvállalkozó igénybevétele esetén a kifizetésre a 322/2015. (X.30.) Korm. rendelet 32/A. §-ában foglalt rendelkezések irányadók az alábbiak szerint:
3. Kivitelező(k) legkésőbb a teljesítés elismerésének időpontjáig köteles(ek) nyilatkozatot tenni Megrendelőnek, hogy közülük ki mekkora összegre jogosult, illetve az általuk bevont alvállalkozók egyenként mekkora összegre jogosultak az ellenszolgáltatásból, egyidejűleg felhívja(k) az alvállalkozókat, hogy állítsák ki számláikat.
4. Kivitelező a teljesítés elismerését követően állítja ki számláját, valamennyi részszámlában és a végszámlában is részletezni szükséges az alvállalkozói teljesítés, valamint a Kivitelező teljesítésének mértékét.
5. Megrendelő az alvállalkozói teljesítés ellenértékét 15 napos határidővel, átutalással fizeti ki Kivitelezőnek.
6. Kivitelező haladéktalanul kiegyenlíti az alvállalkozók számláit, vagy azt, vagy annak egy részét visszatartja.
7. Kivitelező az alvállalkozói kifizetésekről szóló átutalási igazolások másolatait átadja Megrendelőnek. Megrendelő ezt követően Kivitelezőnek 15 napon belül átutalja az őt megillető ellenszolgáltatás összegét.
8. Megrendelő az alvállalkozói kifizetésnél a 322/2015. (X.30.) Korm.rendelet 32/B §-ában foglaltak szerint jár el.
9. Kivitelező tudomásul veszi, hogy a 322/2015. (X.30.) Korm.rendelet 32/A. § (1) bekezdésében foglalt rendelkezés alapján a fővállalkozói teljesítés ellenértékére abban az esetben jogosult, amennyiben

* az alvállalkozói teljesítések ellenértékét maradéktalanul, teljes összegében kiegyenlítette és az átutalások igazolásainak másolatát a Megrendelő részére átadta, vagy
* a Megrendelő részére hitelt érdemlő módon igazolta, hogy az alvállalkozó nem jogosult a Kivitelező által a 322/2015. (X.30.) Korm.rendelet 32/A. § (1) bekezdés b) pontja szerint bejelentett összegre vagy annak egy részére (így különösen az összeg egészének vagy egy részének a 322/2015. (X.30.) Korm.rendelet 32/B. § (2) bekezdése szerinti visszatartás miatt).

1. Kivitelező figyelemmel a Kbt. 136. § (1) bekezdésében rögzítettekre nem fizethet, illetve számolhat el a szerződés teljesítésével összefüggésben olyan költségeket, melyek a Kbt. 62. § (1) bekezdés k) pont ka)-kb) alpontja feltételeknek nem megfelelő társaság tekintetében merülnek fel, és melyek a Kivitelező adóköteles jövedelmének csökkentésére alkalmasak. Kivitelező a szerződés teljesítésének teljes időtartama alatt tulajdonosi szerkezetét Megrendelő számára megismerhetővé teszi és a VII.11. pont szerinti ügyletekről Megrendelőt haladéktalanul értesíti.
2. A Kbt. 136. § (2) bekezdése alapján külföldi adóilletőségű nyertes ajánlattevő köteles a szerződéshez arra vonatkozó meghatalmazást csatolni, hogy az illetősége szerinti adóhatóságtól a magyar adóhatóság közvetlenül beszerezhet a nyertes ajánlattevőre vonatkozó adatokat az országok közötti jogsegély igénybevétele nélkül.
3. Megrendelő jogosult és egyben köteles a szerződést felmondani - ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon - ha

* Kivitelezőben közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a 62. § (1) bekezdés k) pont kb) alpontjában meghatározott feltétel;
* Kivitelező közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a 62. § (1) bekezdés k) pont kb) alpontjában meghatározott feltétel.

1. Megrendelő köteles a szerződést felmondani, vagy – a Ptk.-ban foglaltak szerint – attól elállni, ha a szerződés megkötését követően jut tudomására, hogy a szerződő fél tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.
2. A szerződéstől való - VI.1.6. pontja szerinti - elállás esetén a Kivitelező a szerződés megszűnése előtt már teljesített szolgáltatás szerződésszerű pénzbeli ellenértékére jogosult.
3. Alvállalkozó, mint a Ptk. szerinti közreműködő – (a fogalmakat egyenértékűként használva) igénybevétele:

14.1 Kivitelező egyéb közreműködőt (alvállalkozó) is igénybe vehet. Az igénybe vett közreműködőért a Kivitelező úgy felel, mintha a közreműködő által ellátott feladatokat maga végezte volna el.

14.2 Kivitelező nyilatkozik, hogy a szerződés teljesítéséhez nem vesz igénybe a közbeszerzési eljárásban előírt kizáró okok hatálya alatt álló alvállalkozót.

**VIII. Átadás-átvétel**

1. Az építési beruházás építési tevékenységének befejezésekor műszaki átadás-átvételi eljárást kell lefolytatni. Kivitelező a tervezett átadás-átvétel időpontját megelőző 15 naptári nappal köteles Megrendelő és megbízottja felé a munkát készre jelenteni. A műszaki átadási-átvételi eljárás résztvevőit a Megrendelő, illetve az általa megbízott Műszaki Ellenőr hívja össze. A Megrendelő az eljárás meghatározott időpontjának közlésével, írásban értesíti a Kivitelezőt és egyéb érdekelteket.
2. Kivitelező készre jelentése alapján Megrendelő Műszaki ellenőre a készre jelentés kézhezvételétől számított 8 munkanapon belül kitűzi az átadás-átvételi bejárás időpontját.
3. Megrendelő által megbízott Műszaki ellenőr az Építési munkák befejezését követően a Kivitelező előzetes készre jelentése esetén a Kivitelező által megjelölt határnapra az átadás-átvételi eljárást kitűzi és lefolytatja a Kbt. 135. § (2) és a Ptk. 6:247. § (2) bekezdésében foglaltakra is figyelemmel, Felek az átadás-átvétel időtartamát 30 naptári napban határozzák meg. Ezen időtartam alatt a Szerződő Felek az alábbiak szerint járnak el a műszaki átadás-átvételi eljárás és a teljesítésigazolás kiállítása érdekében.
4. A kitűzött határnapon a munkaterület bejárásával és a szükséges hibajegyzék felvételével a műszaki átadás-átvételi eljárás megkezdődik. A hibajegyzék felvételére Megrendelőnek illetve képviselőiknek mindösszesen 7 naptári nap áll a rendelkezésére.
5. A hibajegyzék elkészültét követően a tételes jegyzék a Kivitelezőnek átadásra kerül, aki a hibák kijavítását haladéktalanul megkezdi és a rendelkezésére álló 23 naptári nap alatt a hibákat kijavítja és azok elkészültét követően a Műszaki ellenőrt értesíti.
6. A hibajegyzék alapján elvégzett javításokat Megrendelő képviselője és a Műszaki ellenőr áttekinti és amennyiben a javításokat megfelelőnek találja az elkészült építési munkát átveszi és a műszaki átadás-átvételi eljárást lezárja, majd a teljesítés igazolást kiállítja.
7. A teljesítésigazolás kiállítására - mely a számla kötelező melléklete - a Műszaki ellenőr jogosult.
8. Amennyiben a VIII.3. pontban rögzített 30 naptári nap alatt az átadás-átvételi eljárás nem zárul le sikeresen, a Kivitelező hibajavításra vonatkozó kötelezettségének nem teljesítése vagy késedelmes teljesítése miatt, úgy a jelen szerződés szerinti késedelmi kötbérfizetési kötelezettség beáll. Megrendelő a műszaki átadás-átvételt nem tagadhatja meg, amennyiben rendeltetésszerű használatot nem akadályozó hiba merül fel.
9. A Kivitelező a műszaki átadás-átvételi eljáráson felmerült és jegyzőkönyvbe vett hibák, hiányosságok kijavítását, a teljesítésigazolás kiadását, továbbá a teljesítésigazolás alapján kiállított számla ellenértékének kézhezvételét követően a Kivitelező átadja a Megrendelőnek az építési munkaterületet - ez a birtokbavétel napja - továbbá átadja;

* az építési-bontási hulladék tárolására, elszállítására vonatkozó, a 191/2009. (IX.15) Korm.rendelet 5. mellékletnek megfelelő tartalmú hulladék-nyilvántartó lapot,
* a kivitelezési dokumentációt vagy megvalósulási dokumentációt és annak részeként 1 pld. digitális, 1 pld. nyomtatott megvalósulási tervet, melynek része a geodéziai bemérés, anyagminőségek igazolása, vízzárósági próbák elvégzése és a kiviteli terveknek való megfelelés, illetve esetleges eltérés bemutatása.
* minden olyan egyéb hatósági engedélyt, dokumentumot, nyilatkozatot, amely a Megrendelő számára a rendeltetésszerű és biztonságos használatot igazolja.

1. Felek rögzítik, hogy az átadás-átvétel lezárásáig a Kivitelező köteles valamennyi eszközt, anyagot, hulladékot és felvonulási épületet a kivitelezés helyszínéről elszállítani, mely az átvétel feltétele. Továbbá az átadás-átvétel további feltétele a kivitelezéssel okozott károk teljes körű megtérítésének és helyreállításának igazolása.
2. Kivitelező az átadás–átvételi eljárás során átadja a 191/2009. (IX.14.) Korm.rendelet 33. § (3) bekezdésében felsorolt dokumentumokat, amennyiben azok jelen szerződés szerinti építési tevékenység tárgya szerint szükségesek.

**IX. Minőség, szavatosság**

1. Kivitelező a vonatkozó magyar építési szabványoknak, a magyar jogszabályoknak és a vonatkozó műszaki előírásoknak megfelelő, legmagasabb minőségi szinthez tartozó teljesítést vállal. Kivitelező csak olyan anyagokat építhet be és használhat fel, amelyek a nemzeti szabványokban, műszaki előírásokban, műszaki irányelvekben szerepelnek vagy rendelkeznek alkalmazási engedéllyel, melynek igazolt bizonylatai, jelen szerződés részét képezik és a teljesítés során a beépített anyagok/szerkezetek/berendezések beszállításakor ellenőrzésre kerülnek a szállítólevelek, gyártói megfelelőségi nyilatkozatok, tervezési/kivitelezési segédletek, műszaki adatlapok stb. alapján a Műszaki ellenőr által.
2. Minden anyagnak, előre gyártott elemnek, készterméknek és elvégzett munkának, amelyet a Kivitelezőnek kell beszereznie vagy elkészítenie:

* igazoltan a szabványban előírt minőségűnek kell lennie, továbbá
* a minősítéshez szükséges minőségi tanúsítványokat bizonylatolnia kell.

1. Szerződő Felek megegyeznek, hogy a létesítmény sikeres műszaki átadás-átvételének napjától 12. hónapban – a (minimum 36) ….. hónapos1[[2]](#footnote-2) garanciális időszaki lejártáig évente - utó-felülvizsgálati eljárást tartanak, amelynek szervezése Megrendelő vagy megbízottja feladata és amelyen a Kivitelező köteles közreműködni. Az utó-felülvizsgálati eljárásban a Felek a teljesítés szerződésszerűségét és a hibás/hiányos teljesítésből eredő hibákat/hiányosságokat vizsgálják és jegyzőkönyvben rögzítik. Kivitelező a jegyzőkönyvben nyilatkozik a hibák kijavításának határidejéről, mely összességében nem lehet több, mint 30 nap.
2. A Kivitelező kötelezettséget vállal arra, hogy jelen szerződéshez a beruházás egészére kiterjedő legalább 70 millió Ft/év és 20 millió Ft/káreseményenként összegű teljes körű felelősségbiztosításra (CAR építészeti szerelési munkákra kiterjedően) vonatkozó kötvényét csatolja, amelynek megléte a munkaterület átadás-átvételi eljárás megkezdésének feltétele. Vállalja továbbá azt, hogy a kivitelezés teljes időtartama alatt a biztosítást fenntartja.
3. Amennyiben Kivitelező nem rendelkezik a munkaterület átadás időpontjára a 4. pontban előírt mértékű és fajtájú felelősségbiztosítással, úgy az ebből eredő esetleges késedelem jogkövetkezményei Kivitelezőt terhelik.
4. A felelősségbiztosítási kötvény másolata jelen szerződés elválaszthatatlan részét képezi. A biztosítás költségét a Kivitelező viseli azzal, hogy erre irányuló igény esetén a folyamatos díjfizetést igazolnia kell a Megrendelő felé.
5. Amennyiben bármilyen káresemény következne be a munkaterületeken, vagy az építőanyagok szállítása során, úgy a kivitelező a káreseményt, illetve annak körülményeit haladéktalanul köteles jelezni a Megrendelőnek. Amennyiben a kár a Kivitelező, vagy a Kivitelező érdekkörébe tartozó személy/alvállalkozó magatartására vezethető vissza, úgy a kivitelező külön felszólítás nélkül köteles a keletkezett hibát kijavítani, és az okozott kárt teljes körűen megtéríteni, összhangban a jelen szerződés V. fejezetében foglaltakkal.
6. A Kivitelező kijelenti, hogy érvényes munkaadói felelősségbiztosítással, továbbá a munkaterületre felvonultatott gépeire, eszközeire szóló biztosítással rendelkezik.
7. A Kivitelező kijelenti, hogy rendelkezik a munkavállalóinak, egyéb alkalmazottainak személyére szóló balesetbiztosítással, amely olyan munkahelyi baleset- és rokkantsági biztosítás, amely bármely munkavállalójának, egyéb alkalmazottjának bármely követelését – beleértve a TB viszontkövetelését is – fedezi. Ezek vonatkozásában a Kivitelező a Megrendelő irányában semmilyen követeléssel nem léphet fel.

**X. Egyéb feltételek**

1. Kivitelező jelen Szerződés aláírásával nyilatkozik, hogy a Cégnyilvántartásban szereplő adatai alapján, a nemzeti vagyonról szóló 2011. évi CXCVI. törvény (a továbbiakban: Nvtv.) 3. § (1) bekezdésének 1. pontja szerint átlátható szervezetnek minősül. Kivitelező e nyilatkozatban foglaltak változását köteles a változás bekövetkezésétől számított 8 (nyolc) napon belül írásban bejelenteni Megrendelőnek.

Kivitelező jelen Szerződés aláírásával tudomásul veszi, hogy a valótlan tartalmú nyilatkozat alapján kötött Szerződést Megrendelő jogosult azonnali hatállyal felmondani. Megrendelőt ezek a jogok akkor is megilletik, ha Kivitelező a nyilatkozatban foglaltak változását Megbízónak nem jelentette be határidőben.

Kivitelező e rendelkezés megsértésével Megrendelőnek okozott valamennyi kárért teljes kártérítési felelősséggel tartozik.

1. Szerződő Felek a szerződésben foglaltakon túl az alábbi felsorolt mellékletekben rögzített feltételekben állapodnak meg. A mellékletek a szerződés szerves részét képezik, azzal együtt kezelendők:

* Ajánlattételi felhívás és Dokumentáció (valamint Ajánlatkérő által nyújtott kiegészítő tájékoztatás (adott esetben),
* Kivitelezői ajánlat (annak fizikai csatolása nélkül)
* Felelősségbiztosítási kötvény másolat

1. Szerződő Felek rögzítik, hogy a felmondás (elállás) joga a Kbt. 143. §-ában foglaltak szerint gyakorolható.
2. Bármelyik fél kötelezettsége, hogy szerződésszegés esetén a másik fél figyelmét felhívja megfelelő határidő tűzésével a szerződésszegés megszüntetésére. Nem terheli ez a kötelezettség a felet, ha az olyan súlyú, hogy ez nem várható el tőle.
3. Felek kijelentik, hogy a szerződés teljesítésében folyamatosan együttműködnek, a felmerülő problémákról egymást haladéktalanul értesítik.
4. A szerződés módosítása a Kbt. 141. §-ában foglaltaknak megfelelően történhet.
5. Ha a jelen szerződés egyes kikötései érvénytelenek, vagy érvénytelennek minősülnének, ezen érvénytelenség nem érinti a szerződés egészét. A szerződés érvénytelenséggel nem érintett rendelkezései érvényben maradnak és kikényszeríthetők, az érvénytelen rendelkezés helyett a rendelkezéshez legközelebb álló hatályos, a Szerződő Felek közötti jogviszonyra vonatkozó szabályt kell alkalmazni, kivéve, ha az érvénytelen vagy annak minősített rendelkezések nélkül a szerződést a Szerződő Felek egyáltalán nem kötötték volna meg.

**XI. Jogviták eldöntése**

1. Jelen szerződésben nem szabályozott kérdések tekintetében elsődlegesen a Ptk. szabályai az irányadók. A Szerződő Felek jogvita esetén alávetik magukat a Megrendelő székhelye szerinti bíróság illetékességének.
2. Jelen szerződés a közbeszerzésekről szóló 2015. évi CXLIII. törvény hatálya alá tartozik.
3. Jelen szerződés 5 egymással mindenben megegyező magyar nyelvű példányban készült, melyből 4 a Megrendelőt, 1 a Kivitelezőt illeti.

A Szerződő Felek jelen szerződést elolvasás és értelmezés után, mint akaratukkal mindenben megegyezőt jóváhagyólag aláírták.

Budapest, 2021.…….………..

|  |  |
| --- | --- |
| ………………………………. | …………………………… |
| Erzsébetváros Fejlesztési és Beruházási Kft.  képv.: Galambos András  Megrendelő | Kivitelező részéről |

1. [↑](#footnote-ref-1)
2. 1 Ajánlattevői vállalás alapján kerül kitöltésre. Amennyiben ajánlattevő nem tett többlet megajánlást, a szerződésből ezen szövegrész törlendő. [↑](#footnote-ref-2)